Bodingtono aukso kasykla

Bodingtono aukso kasykla () – aukso ir vario kasykla Vakarų Australijoje, 13 km į šiaurės vakarus nuo Bodingtono, apie 100 km į pietryčius nuo Perto; didžiausia Australijoje aukso kasykla.Boddington Gold Mine (BGM), Western Australia (WA) , Mining Technology. Nuoroda tikrinta 2020-06-08. Nuo 2009 m. priklauso „Newmont“ korporacijai, kuri yra didžiausia aukso kasybos bendrovė pasaulyje.M. Garside, Newmont Corporation's gold production from 2009 to 2019,  Statista, 2020 m. kovo 23 d. Nuoroda tikrinta 2020-06-08. Kasyklą sudaro du atviri karjerai 21,2 ha plote. Gruntui kasti naudojami 4 ekskavatoriai, iškasta medžiaga išvežama 39 savivarčiais. Kasyklos pajėgumas – 235 tūkst. t uolienų per dieną. (p. 40)

2018 m. duomenimis kasyklos aukso rezervai buvo 12,35 mln. uncijų (350 t), vario – 1 230 mln. svarų (560 mln t).2019 Annual Report and Form 10-K , Newmont, The World’s Leading Gold Company. Nuoroda tikrinta 2020-06-08. (p. 49, 51) 2018 m. kasykloje iškasta 709 tūkst. uncijų (20 t) aukso ir 77 mln. svarų (35 mln. t) vario. Pagal 2018 m. produkcijos apimtį aukso rezervų užteks iki 2036, vario – iki 2035 m.

Kasykla naudota 1987–2001 m., vėliau uždaryta. Radus naujų išteklių, kasyklos darbas 2009 m. atnaujintas, visas kasyklos akcijas įsigijo „Newmont“ bendrovė. ~2016 m. pagal išgauto aukso kiekį aplenkė Super Pit aukso kasyklą ir tapo didžiausia Australijoje. Kasykloje dirba 900 darbuotojų.

 Šaltiniai 

 Nuorodos 
 Newmont tinklalapis 

Kategorija:Australijos kasyklos